गांव आदियां में अखंड पाठ को लेकर टकराव, 4 जख्मी
गांवआदियां में बाबा अवतार सिंह की याद में सड़क किनारे बने हाल में गुरु ग्रंथ साहिब का अखंड पाठ रखे जाने पर आपसी टकराव शुरू हो गया। लेकिन, समय पर पुलिस ने पहुंचकर स्थिति को काबू कर पांच लोगों को हिरासत में ले लिया। वहीं, टकराव में 4 लोग जख्मी हो गए। गौर हो कि गुरुद्वारा बारठ से डेरा बाबा नानक के गुरुद्वारा चोला साहिब के लिए 3 मार्च को सरहदी गांवों से गुजरने वाले संग के स्वागत के लिए हाल में गुरु ग्रंथ साहिब का अखंड पाठ रखा गया था, जिसको लेकर विवाद हो गया।
गांव आदियां के सरपंच गुरबचन सिंह और सिख संगत की ओर से हर वर्ष की भांति इस बार भी संग के स्वागत के लिए बुधवार सुबह अखंड पाठ रखा गया, तो दमदमी टकसाल गुरु ग्रंथ साहिब सत्कार कमेटी के नेता भाई लखविंदर सिंह और जत्थेदार हरविंदर सिंह ने इसका विरोध किया। विरोध में कई निहंग सिंह एकत्र हो गए, जिससे आपसी तनाव पैदा हो गया।
एएसपी वरुण शर्मा ने बताया कि कुछ लोगों ने पुरानी रंजिश को निकालने के लिए ही इस घटना को अंजाम दिया है। लेकिन, पुलिस ने त्वरित कार्रवाई करते हुए स्थिति पर काबू पा लिया है। मौके पर स्वैट टीम, महिला पुलिस और पंजाब पुलिस के जवानों को तैनात कर दिया गया है। मामले में भाई लखविंदर सिंह, उसके भाई, हरविंदर सिंह बाऊपुर सहित पांच लोगों को पांच लोगों को हिरासत में लिया गया है। इस बीच शिरोमणि अकाली दल के जिला प्रधान सुच्चा सिंह लंगाह भी मौके पर पहुंचे और कहा कि गुरु ग्रंथ साहिब के अखंड पाठ को हर हाल में संपन्न करवाया जाएगा और किसी प्रकार से मर्यादा भंग नहीं होने दी जाएगी। उन्होंने सभी से शांति बनाए रखने की अपील की और कहा कि शरारती लोगों को कदापि माहौल बिगाड़ने नहीं दिया जाएगा।
गुरु ग्रंथ साहिब के अखंड पाठ को लेकर हुए विवाद को शांत करने के लिए पुलिस को काफी मशक्कत करनी पड़ी, करीब ढाई घंटे बाद 5 लोगों को काबू कर पुलिस ने स्थिति पर काबू पाया। -भास्कर
रंजिश के चलते किया हमला : सरपंच गुरबचन सिंह
दूसरीतरफ, टकराव को लेकर सरपंच गुरबचन सिंह और गांववासियों ने बताया कि पिछले 10 साल से इस स्थान पर हर वर्ष अखंड पाठ करवाया जा रहा है और यहां से गुजरने वाले संग के लिए लंगर लगाया जाता है। लेकिन, भाई लखविंदर सिंह और हरविंदर सिंह अपनी पुरानी रंजिश को निकालने के लिए विरोध पर उतर आए और दो दर्जन से ज्यादा निहंग सिंहों को बाहर से बुला लिया तथा तेजधार हथियारों से अखंड पाठ करवा रही संगत पर हमला कर दिया। हमले में हीरा सिंह, दलबीर सिंह, मुख्तियार सिंह, बलराम सिंह जख्मी हो गए।
भाई बलविंदर सिंह और जत्थेदार हरविंदर सिंह ने कहा कि श्री अकाल तख्त साहिब से जारी हुक्मनामे अनुसार किसी पीर बाबे की जगह के पास अखंड पाठ करवाना गुरु मर्यादा के खिलाफ है। इसके बावजूद मर्यादा के खिलाफ जाकर पीर बाबे की जगह के पास अखंड पाठ शुरू करवा दिया। उन्होंने कहा कि वह अखंड पाठ का विरोध नहीं करते, लेकिन किसी गुरुद्वारा साहिब में अखंड पाठ करवाकर यहां लंगर लगाया जा सकता है।
गांव छावनी में बदला, ढाई घंटे बाद स्थिति काबू
टकरावके चलते दीनानगर, गुरदासपुर, बहरामपुर दोरांगला पुलिस को मौके पर बुलाकर पूरे गांव को छावनी में तबदील कर दिया गया। दीनानगर के एएसपी वरुण शर्मा, एसपी हेडक्वार्टर तजिंदर सिंह मंड और नायब तहसीलदार महिंदर पाल ने मौके पर पहुंच कर स्थिति का जायजा लिया और ढाई घंटे की मशक्कत के बाद स्थिति को काबू करने में सफल हुए।
awa_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva